NaiveNeuron/SloPal huggingface dataset:
Kadúc, Miroslav, poslanec NR SR (2015-03-17):
Ďakujem pekne. No, máme tu jeden základný fakt, a to je, že referendum proste nefunguje. Nefunguje. Také, aké tu je, nefunguje. No nezachytil som, pán kolega, žiaľ, od vás nejaký rozumný návrh k tomu, aby fungovalo. Ale ešte poviem možnože skôr k tomu, čo ste ma nepriamo vyzval, že ja som tu prišiel s nejakým návrhom, aby prezident mal legislatívnu iniciatívu, áno, a odôvodňoval som to a tak ďalej. Vy ste povedali, že ale veď to má aj Burkina Faso, Jemen a Uzbekistan, atď., atď., Zimbabwe ste myslím nepovedali. A zároveň ste povedali tu vo vystúpení, že povedzte aj to „b“, že ako je to v iných krajinách. No ja som si tieto krajiny dohľadával, pán Hlina, a nenašiel som, že je to tam tak, ako vy hovoríte. Ja naozaj, dajte mi to, pošlite mi, že kde ste to našli, ten zdroj, že Uzbekistan, Burkina Faso, Jemen má to, čo som ja tu navrhoval. Ak to tak bude, nebudem teraz tvrdiť, že ste boli nekorektný. Lebo ak to tak nebolo, boli ste nekorektný. Ďalej ste povedali, že bazálne nebudete experimentovať. Ale tak mi, prosím vás, povedzte, keď ste boli na referende, ak som zachytil správne mediálnu informáciu, že ste boli na referende, ak by bolo platné, aký by bol výsledok? Ja tvrdím, že to bol experiment. Lebo výsledok by nebol žiadny. Povedzte mi, aký bol výsledok? Ak ho neviete povedať, je to experiment. Nie je to nič iné, je to experiment. Buďte konečne taký, ako zvyknete, a reagujte, reagujte na všetko, čo sa pýtame, keď chcete normálnu diskusiu. Nezachytil som v zásade ani jeden argument prečo nie, okrem toho, že ste porovnávali, že ste povedali, že ako je to v iných krajinách. Tu je základná premisa: referendum nefunguje. My hovoríme: v iných krajinách to funguje, ale poďme na naše podmienky a dajme v zásade akýkoľvek spôsob tomu, aby sa to sfunkčnilo. Nezachytil som, prečo by to na Slovensku nemalo fungovať. Nepovedali ste podľa môjho názoru ani jeden argument. A ani žiadny iný návrh, ako by to malo... (Prerušenie vystúpenia časomerom.)
Sulík, Richard, predseda NR SR (2010-09-08):
Oukej. Tak ja budem teda čítať ďalej. (Reakcia z pléna.) Nikdy ste... Oukej. Nikdy ste nepocítili, čo to znamená byť, reálne byť za niečo zodpovedný v zmysle, že niečo neurobíte, zlé rozhodnutie, a pocítite to na vašich príjmoch. Toto ste nikdy nezažili. Akékoľvek vaše zlé rozhodnutie neznamenalo pre vaše príjmy vôbec nič. A presne tak sme aj dopadli. Potom, ako ste sa podvodom dostali do parlamentu, napáchali ste na našej krajine obrovské škody preto, lebo ste nikdy nepocítili zodpovednosť za zlé rozhodnutie. Neverím, že po všetkom tomto dokážete pokojne správať. Možno ste niekedy hrozne dávno, na začiatku vašej kariéry, to mysleli úprimne s politikou. Ale zlyhali ste a stratili ste dávno svoje ideály. Nad tým sa, prosím, zamyslite skôr, než budete najbližšie hovoriť o hanbe. Na záver už len dve krátke poznámky ako reakciu na vystúpenie pána Fica. Referendum sme, tri, prepáčte, referendum sme podali pred voľbami, samozrejme, nemohli sme vtedy vedieť, že budeme súčasťou vlády, a predpokladám, že ako právnik, pán Fico, veľmi dobre viete, že keď je referendum raz podané, že už ho ovplyvniť nevieme. Druhá poznámka sa týka auta, na ktorom jazdím. Nemám len dve, mám až tri, tiež som prekvapený takýmto veľkým luxusom a plytvaním. A jeden z mojich prvých dotazov, keď som na túto pozíciu nastúpil, bolo, že som sa pýtal pána Lipšica ako ministra, pod ktorého spadá Úrad na ochranu ústavných činiteľov, či by najbližšie auto, ktoré sa bude nakupovať, mohlo byť Škoda Super B v cene do 40-tisíc eur a ja sa budem na ňom veľmi rád voziť a moji kolegovia ministri takisto. Žiaľ, dostal som od pána Lipšica odpoveď, že za vašej vlády bolo toľko áut nakúpených, že teraz sa najbližšie štyri roky nebudú kupovať vôbec žiadne. No a... (Smiech v sále a potlesk.) A úplne nakoniec len jedna poznámočka. Pán Fico, nespomínajte nabudúce moje protokolárne faux pas, lebo ja to viem robiť takisto vo vašom prípade. Ďakujem veľmi pekne. (Potlesk.)
B. Bugár, podpredseda NR SR: (2005-11-08):
(Hlasovanie.) Prítomných 140, za 120, proti 2, hlasovania sa zdržalo 18. Návrh sme schválili. Konštatujem, že sme v treťom čítaní . Pýtam sa, či sa hlási niekto do rozpravy v rámci tretieho čítania. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Pán poslanec.
Paška, Pavol, predseda NR SR (2014-06-25):
(Hlasovanie.) 132 prítomných, 99 bolo za, 33 sa zdržalo. Návrh sme postúpili do druhého čítania.
P. Paška, predseda NR SR: (2009-04-29):
(Hlasovanie.) 131 prítomných, 105 bolo za, 25 sa zdržalo, 1 nehlasoval. Schválili sme vládny návrh novely zákona č. 188/2003 Z. z. o aplikácii čistiarenského kalu a dnových sedimentov do pôdy. Pani poslankyňa Košútová bude uvádzať hlasovanie v druhom čítaní o vládnom návrhu zákona o právnej ochrane odrôd rastlín . Je to tlač 897.
Svoboda, Zdenko, poslanec NR SR (2023-11-21):
Ďakujem za slovo. Pán poslanec Matovič, ja sa chcem spýtať, že kto tri a pol roka riadil ministerstvo zdravotníctva, koho nominanti boli na čele tohto ministerstva? Veď legislatíva, zákon, ktorý mal platiť od prvého januára je aktuálne nezrealizovateľný. A tento zákon bol prijatý pod gesciou strany OĽANO. Nie sú na to pripravené tak zdravotné poisťovne ani, ani nemocnice. Čakacie doby nie sú zmerané, až po tomto kroku je možno nastaviť systém. A hlavne poisťovne si musia vytvoriť na to technické rezervy, aby mali na to dostatok finančných zdrojov a vedeli všetko uhradiť. Žiaľ, systém aktuálne nie je na to pripravený, a toto je len výsledok len a len ministrov, ktoré nominovalo OĽANO. Hovorili ste tu o poisťovni Dôvera, ale toto sa netýka len Dôvery, týka sa to aj štátnej Všeobecnej zdravotnej poisťovne ako aj poisťovne Union. 	Ďakujem.
M. Fronc, minister školstva SR: (2004-10-28):
A k tej druhej otázke, pani poslankyňa, môžeme si prejsť analýzu, akým spôsobom sa dejú a akým spôsobom sa zrušili školy a školské zariadenia a kde. A v konkrétnom prípade Komárna treba povedať, že mesto Komárno má v kompetencii, samozrejme, len školy, ktoré patria mestu. Boli 4 slovenské, 3 maďarské, jednu – bol návrh na zrušenie dvoch – zrušil len jednu takúto školu a počet detí, lebo som sa na to pozeral, počet detí dohromady na tých slovenských školách je v tejto chvíli dokonca stále ešte o pár desať nižší ako počet detí v takých maďarských školách. Čiže v tomto smere, čo sa týka návštevnosti, čo sa týka počtu detí, škôl, v týchto školách je toto vyrovnané.
Laššáková, Jana, podpredsedníčka NR SR (2013-04-16):
Na vystúpenie pána poslanca nie sú faktické poznámky. Ďalším ústne prihláseným do rozpravy je pán poslanec Hrušovský, ktorého tu nevidím, stráca poradie. Pán poslanec Číž tiež tu nie je, stráca poradie. Pán poslanec Hrušovský, pán poslanec Číž nie sú prítomní v sále, takže strácajú poradie (ruch v sále) a strácajú poradie. Vyhlasujem rozpravu za skončenú. (Reakcie z pléna.) Ale nie, už, pán poslanec, nehnevajte sa. (Reakcia poslanca.) Nie. Ani druhýkrát, som vás prečítala, ste tu neboli. Vyhlasujem rozpravu za skončenú. Nech sa páči, chce aj k rozprave zaujať stanovisko navrhovateľ? Nech sa páči.
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o skrátení lehoty. (Hlasovanie.) Prítomných 139 poslancov, za 80, proti 47, zdržalo sa 12 poslancov. Nech sa páči, môžme pristúpiť k hlasovaniam.
Blaha, Ľuboš, podpredseda NR SR (2024-01-19):
Pán poslanec Ondrej Dostál.
Blanár, Juraj, podpredseda NR SR (2021-05-11):
Pán spravodajca, nie. Ďakujem obom za predloženie a spravodajcovanie. Prerušujem týmto rokovanie o tomto bode a zároveň ukončujem dnešný rokovací deň. Budeme pokračovať zajtra o 9.00 hodine. Prajem pekný večer a dovidenia. (Prerušenie rokovania o 19.11 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 2
Potocký, Milan, poslanec NR SR (2022-06-22):
Pán predseda, teraz budeme hlasovať o druhom pozmeňujúcom návrhu pani poslankyni Moniky Kozelovej.
Danko, Andrej, predseda NR SR (2019-06-19):
Prosím, prezentujme sa a hlasujeme. (Hlasovanie.) Prítomných 142 poslancov, za 142 poslancov. (Pozn. red.: „Návrh bol schválený.“.) Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami, tlač 1522, bod 11 schváleného programu. Spravodajcom je opäť poslanec Peter Antal, ktorého prosím, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov , tlač 1522.)
Belousovová, Anna, poslankyňa NR SR (2011-10-11):
Zvolávam zasadnutie výboru pre ľudské práva a národnostné menšiny na 13.15 hod. do zasadacej miestnosti na č. 50.
Šipoš, Michal, poslanec NR SR (2024-01-19):
Pán Valášek stihol sa prihlásiť? Lebo chcel tiež dať faktickú, tak neviem, či mu umožníte ešte. Áno?
Číž, Miroslav, podpredseda NR SR (2015-12-11):
Pán poslanec Blaha.
Šeliga, Juraj, poslanec NR SR (2022-12-19):
Ďakujem pekne, pán podpredseda. Dámy a páni, Národná rada pridelila návrh zákona na prerokovanie ústavnoprávnemu výboru a výboru pre hospodárske záležitosti. Gestorský výbor bol určený ústavnoprávny výbor. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval, avšak o návrhu uznesenia nehlasoval, pretože nebol uznášaniaschopný. Výbor pre hospodárske záležitosti o návrhu zákona nerokoval. Ústavnoprávny výbor ako gestorský výbor o návrhu spoločnej správy vrátane stanoviska nerokoval, keďže nebol uznášaniaschopný. Predseda ústavnoprávneho výboru ma určil za spravodajcu, preto predkladám túto informáciu. Pán podpredseda, prosím, otvorte rozpravu.
Figeľ, Ján, podpredseda NR SR (2015-02-18):
O vystúpenie požiadala na základe rokovacieho poriadku pani podpredsedníčka Erika Jurinová. Nech sa páči.
Laššáková, Jana, podpredsedníčka NR SR (2013-09-05):
Pán poslanec, skončili ste?
Mojš, Milan, poslanec NR SR (2013-11-29):
Pán predseda, hlasovali sme o bodoch zo spoločnej správy. Teraz môžeme pristúpiť k hlasovaniu o pozmeňujúcich návrhoch. Jediný pozmeňujúci návrh podal poslanec Anton Martvoň. Hlasujeme o tomto pozmeňujúcom návrhu.
Mihál, Jozef, poslanec NR SR (2018-06-20):
Ja tiež využijem právo záverečného slova len a len na to, aby som nadviazal na faktickú poznámku a teda povedal, ak tento návrh bude dnes o jedenástej odmietnutý, čo vôbec nepochybujem, že bude odmietnutý – pravda, páni kolegovia? – tak že máme tu v prvom čítaní a bude v druhom čítaní na septembrovej schôdzi vládny návrh novely zákona o sociálnom poistení, nie je problém pripraviť do neho pozmeňujúci návrh a som zvedavý, ako sa potom zachováte.
J. Počiatek, minister financií SR: (2009-10-21):
V súvislosti s optimalizáciou procesov boli navrhnuté zmeny, ktoré sú kľúčové z hľadiska reformy daňovej a colnej správy. Ide najmä o koncentráciu a zjednotenie niektorých procesov na centrálnej úrovni (hlavne metodika, vnútorná správa ap.). A reforma daňovej a colnej správy rieši ďalej problematiku elektronizácie, riadenia zmien a kvality interných výkonov, rozvoj ľudských zdrojov a dotknutú legislatívu. Návrh zákona by mal byť prínosom v tom, že zvýši mieru priamočiarosti procesov, odstráni nejednoznačné a neurčité pojmy a hlavne zabezpečí rýchlejšiu komunikáciu so správcom dane, príp. zníži potrebu osobnej komunikácie daňovníka s daňovým úradom. Ďalšou zmenou, ktorú obsahuje návrh zákona o správe daní, je uvoľnenie miestnej príslušnosti pri úkonoch, keď nie je rozhodujúca alebo bráni efektívnemu výkonu správy daní. To znamená, že napr. podania, ktorými sa nezačína konanie, budú môcť byť vybavené na akomkoľvek úrade, daňovú kontrolu bude môcť vykonávať ktorýkoľvek daňový úrad a podobne. Čo sa týka daňovej kontroly, hodnotenie dôkazov, ktoré sa v nej vykonávalo, bude presunuté do vyrubovacieho konania. Táto zmena vyplýva zo súdnych rozhodnutí, podľa ktorých nebolo vykonané dokazovanie v konaní. Zmena sa dotkla aj spôsobu platenia daní a priraďovania platieb. Primárne sa budú rešpektovať označenia platby daňovým subjektom v súlade s opatreniami ministerstva financií. Ak daňový subjekt neoznačí svoju platbu, priradí sa chronologicky podľa veku, jeho daňového nedoplatku, resp. daňovej pohľadávky. Po schválení navrhovaného zákona o správe daní budú pred nadobudnutím jeho účinnosti novelizované jednotlivé daňové zákony. Ďakujem za slovo, skončil som.
Blanár, Juraj, podpredseda NR SR (2021-03-31):
Prezentujte sa a hlasujte o pozmeňujúcom návrhu poslanca Kyselicu. (Hlasovanie.) 139 prítomných, za hlasovalo 90, proti žiaden, zdržali sa 48, nehlasoval 1 poslanec. Pozmeňujúci návrh pána Kyselicu bol schválený. Nech sa páči, pán spravodajca, ďalší návrh.
Danko, Andrej, podpredseda NR SR (2023-12-15):
Keď sme robili Fond na podporu športu, pán Gröhling, rozprávali ste to isté. Pán poslanec Kišš.
Blaha, Ľuboš, podpredseda NR SR (2024-06-13):
Na vaše vystúpenie, pán poslanec, neevidujem faktickú poznámku, takže vyhlasujem rozpravu za skončenú. Chce k rozprave zaujať stanovisko navrhovateľ? Pán spravodajca? Takisto nie. Takže prerušujem rokovanie o tomto bode programu. A po dohode s kolegami z opozície by sme teda pokračovali zajtra a na dnes by sme prerušili schôdzu, ak je všeobecný súhlas. Takže zajtra o deviatej pokračujeme. Pekný večer. (Prerušenie rokovania o 18.51 hodine.) 180
Laurenčík, Milan, podpredseda NR SR (2021-06-15):
Pán poslanec Stanislav Mizík, nech sa páči.
Bublavý, Dušan, poslanec NR SR (2016-10-12):
Ja by som chcel pánovi ministrovi veľmi pekne poďakovať aj všetkým tým, ktorí si dali záležať na tom, aby pripravili tento zákon, lebo skutočne majú aj problémy, Asociácia prevádzkovateľov videohier, ktorí sami upozorňujú, tým chcem vlastne povedať to, že ubudne strašne veľa tých výherných automatov, ktoré sú v malých pohostinstvách, kde avizujú oni sami, že v súčasnosti je v Slovenskej republike 23-tisíc výherných prístrojov a videohier a z toho 17 kusov je umiestnených v herniach a 6-tisíc kusov je umiestnených v malých prevádzkach a pohostinstvách. Čiže v herniach je celkovo umiestnených 17-tisíc kusov z toho, to je 25 %, teda 4 250 kusov umiestnených v jednej takejto prevádzke v počte 12 kusov a viac až 75 percent. Čiže budú mať úbytok 12 750 kusov herných automatov. To je naozaj chválitebné, že sami už rátajú s takouto stratou, lebo ministerstvo takto s pánom ministrom pripravilo zákon. A že nejde o financie do rozpočtu, ktoré by pribudli, ale ubudnú, sami si to vyčíslili. Odvody za zariadenie herne, to je sumarizácia výpadkov z príjmu do štátneho rozpočtu a rozpočtu miest a obcí, 63 mil. za odvody, mínus odvody za zariadenie malej prevádzky, 33 mil. odvody, za zamestnancov herne, mínus 38 mil., odvody za CZČO, malé prevádzky 5 mil., odvody za zamestnancov, malé prevádzky 9 mil., výdavky za zamestnaných, herne 44 mil. a výdavky za nezamestnaných, malé prevádzky 29 mil. Summa, summarum, je to 222 mil. 774-tisíc. Takže, prosím pekne, naozaj... (Prerušenie vystúpenia časomerom.)
Sulík, Richard, poslanec NR SR (2013-05-15):
Dámy a páni, ďakujem veľmi pekne za slovo. Pani predsedajúca, pán minister (Prerušenie vystúpenia predsedajúcou.)
Bugár, Béla, podpredseda NR SR (2016-04-27):
Dobre, takže pristúpime teraz k hlasovaniam o jednotlivých návrhoch. Pán poslanec Lipšic navrhuje, aby vláda postúpila Národnej rade a vypracovala a postúpila správu o priebehu vyšetrovania kauzy, nazvem to tak, Chovanec, Bašternák. Nech sa páči, prezentujme sa a hlasujme. (Hlasovanie.) Prítomných 118, za 44, proti 34, zdržalo sa 40 poslancov. Konštatujem, že tento návrh schválený nebol. Pán poslanec Simon navrhuje, aby Národná rada požiadala vládu o správu o vyhodnotení eurofondov 2017 až 2013, vrátane korekcií – a čo som povedal? – 2007 až 2013, pardon, 2007 až 2013, vrátane korekcií. Nech sa páči, prezentujme sa a hlasujme. (Hlasovanie.) Prítomných 122, za 48, proti 21, zdržalo sa 52, nehlasoval 1. Konštatujem, že tento návrh prijatý nebol. Pán poslanec Dostál žiada vypustiť bod č. 1 z návrhu programu. Nech sa páči, prezentujme sa a hlasujme. (Hlasovanie.) Prítomných 122, za 38, proti 65, zdržalo sa 19 poslancov. Konštatujem, že ani tento návrh nebol prijatý. Pán poslanec Viskupič žiada zaradiť nový bod, to znamená, prerokovať slovenské predsedníctvo v EÚ. Tu vás chcem ale informovať, že na májovú schôdzu príde pán minister Lajčák, ktorý normálne v rámci teda programu schôdze bude nás informovať. Ale samozrejme žiadate, aby sme hlasovali? (Reakcia z pléna.) V máji bude normálne na programe. Takže nie, ďakujem pekne. Takže to boli všetky návrhy. Teraz pristúpime k hlasovaniu o programe ako celku . Prezentujme sa a hlasujme, nech sa páči. (Hlasovanie.) Prítomných 122 poslancov, za návrh 85, proti 19, zdržalo 18 poslancov. Konštatujem, že sme schválili program 3. schôdze. Chcem vás, vážené panie poslankyne, páni poslanci, informovať aj o tom, že o prvých dvoch bodoch programu, ktorými sú návrhy vlády na skrátené legislatívne konania, budeme hlasovať ihneď a naraz. Takže prerokujeme aj jedno, aj druhé skrátené legislatívne teda konanie a o obidvoch potom hlasujeme naraz. To znamená, že nie ako je vo zvyku, že budeme hlasovať každý deň o jedenástej a potom poobede o piatej. V tomto prípade, nakoľko sa jedná o skrátené legislatívne konania, aj jeden návrh, aj druhý, teda v skrátenom, budeme hlasovať naraz a potom pristúpime k prvým čítaniam. Takže pýtam sa, či je všeobecný súhlas aj s tým, aby sme hlasovali o jedenástej aj teda o piatej, ako to bolo zvykom a v tomto prípade... Prosím? (Reakcie z pléna.) Galis zas kričí, že igen. (Smiech v sále.) Dobre, ďakujem pekne. Takže, vážené panie poslankyne, páni poslanci, pristúpime k prvému bodu programu, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 47. Prosím teraz podpredsedu vlády Slovenskej republiky pre investície Petra Pellegriniho, aby návrh vlády odôvodnil.
Grendel, Gábor, poslanec NR SR (2019-09-18):
Pán poslanec, vy ste to naozaj v tomto prejave pomiešali teda hrušky s jablkami a s mrkvami a s Donaldom Trumpom. Ja sa zameriam iba na jednu jedinú vašu poznámku z tohto prejavu, a síce že NATO po nás chcelo, aby sme kúpili F16. Nuž to je blbosť. NATO to po nás práveže nechcelo. Tie F16 sú pre NATO na Slovensku nevyužiteľné. Vzdušný priestor je už dostatočne zabezpečený. Takže radšej zostaňte pri hruškách a jablkách a mrkvách, ale NATO do tohto, prosím vás, fakt nepleťte, lebo toto bolo proste mimo.
Laššáková, Jana, podpredsedníčka NR SR (2015-06-17):
Ďakujem pekne, pán minister. Teraz prosím spoločného spravodajcu z výboru pre hospodárske záležitosti pána poslanca Michala Bagačku, aby informoval Národnú radu o výsledku rokovania výborov o tomto návrhu zákona. Nech sa páči.
Blanár, Juraj, podpredseda NR SR (2022-12-02):
S faktickými poznámkami sme uzavreli a vyčerpali rozpravu, ktorú vyhlasujem za uzavretú. Pani navrhovateľka má záujem o záverečné slovo. Nech sa páči.
Kollár, Boris, predseda NR SR (2020-04-02):
Pán poslanec, prepáčte, pri všetkej úcte k vám, o týchto veciach nebudeme hlasovať v pléne. Ďakujem pekne. S ďalším procedurálnym návrhom vystúpi pán poslanec Žiga.
Saková, Denisa, poslankyňa NR SR (2022-11-15):
Ďakujem veľmi pekne za slovo. Presne, Matúš, tak ako si to tu počas dvadsiatich minút tak pomenoval, tak je to obraz ministra vnútra, ktorý sedí dnes na svojej stoličke, pretože aj keď dnes rozoberáme nelegálnu migráciu, každýkoľvek z nás keby vystúpil za ten rečnícky pult, tak má vždy každý nejakú inú tému, ktoré, ktorú môže rozoberať ako zlyhanie ministra vnútra. A presne ako táto vláda za dva a pol roka prechádza z jednej kauzy do druhej a rieši jednu krízu za druhou, a pritom my to ani nestačíme sledovať, či je to prvá, druhá, tretia kríza, tak aj pri ministrovi vnútra môžeme začať s tým, ako šéfa, riaditeľa SIS, ktorý bol nominant koalície, zatkli pred očami našej poslaneckej kolegyne. Takisto môžeme tu rozprávať o podozrivých úmrtiach vo väzbe, ktoré nieko... v niek... v niektorých prípadoch skončili až tragicky. Presne ďalší človek by tu mohol rozoberať 20 minút, ako sa rozhorela vojna v polícii, ako medzi sebou policajti začali bojovať, a dokonca začali bojovať ešte aj proti policajnej inšpekcii a upozorňovali na nezákonnosti pri... ktorí upozorňovali na nezákonnosti pri vyšetrovaní, ktoré policajti páchajú. No a, samozrejme, v neposlednom rade sú to, či už je to kríza na jar migračná, či už je to teraz nelegálna migrácia, a to sú všetko, hlavne posledné dva body, sú všetko body, v ktorých, pri ktorých sa, ako som povedala aj v mojej rozprave, pán minister vnútra vôbec nemôže vyhovoriť na to, že za toto všetko môžu bývalé vlády alebo nebodaj nejaká neprodvi... nepredvídateľná zahraničná situácia.
Žiga, Peter, minister životného prostredia SR (2013-11-27):
Ďakujem pekne, pani predsedajúca. Vážené panie poslankyne, vážení páni poslanci, účelom predloženého návrhu zákona je najmä zabezpečenie plnenia programového vyhlásenia vlády, na základe ktorého sa zavádza súbor nástrojov na riešenie spôsobu, nahrádza obmedzenia, ktoré vznikajú vlastníkom pozemkov v chránených územiach, a upravujú sa aj ďalšie pravidlá vykonávania ochrany prírody a krajiny. V návrhu zákona sa súčasne plní uznesenie vlády č. 793 z 11. novembra 2009 o stanovení postupu pri stanovení vyššieho verejného záujmu v súlade s čl. VI smernice Rady 92/43 o ochrane prirodzených biotopov a voľne žijúcich živočíchov, rastlín. Na základe poznatkov a potrieb z praxe sa nastavujú nové pravidlá pre reguláciu nepôvodných a inváznych druhov rastlín a živočíchov a nový postup pri vyhlasovaní chránených území, pričom kompetencia na ich vyhlasovanie prechádza z doterajších orgánov ochrany prírody na vládu Slovenskej republiky, a súčasne sa novelizujú časti zákona týkajúce sa najmä ochrany chránených živočíchov, ochrany drevín, výkonu štátneho dozoru a náhrady škody spôsobenej určenými živočíchmi. V článku 2 sa po dohode s Úradom geodézie, kartografie a katastra Slovenskej republiky navrhuje úprava oslobodenia od správnych poplatkov v súvislosti s vyhotovovaním dokumentácie a zápisom osobitne chránených častí prírody a krajiny do katastra nehnuteľností a cieľom úprav navrhovaných v článkoch 4 a 5 je umožniť, aby výkon rozhodnutia orgánu štátnej správy, starostlivosti o životné prostredie na peňažné plnenie, ktoré je príjmom Environmentálneho fondu, uskutočňoval tento fond. Verím, že predložený návrh zákona schválite a postúpite do tretieho čítania. Ďakujem, pani predsedajúca, skončil som.
Mikulec, Roman, poslanec NR SR (2024-02-08):
Ďakujem pekne za slovo. Pán poslanec Gašpar, vy ste povedali vo svojom vystúpení, že či sme neni štandardnou európskou krajinou, keď teda znižujete premlčacie lehoty, ale ja vám odpoviem. No nie sme, pretože v slovenskom parlamente novelu Trestného zákona predkladá obžalovaná osoba parlamentu, parlament vedú podpredsedovia, ktorý jeden ujde z miesta dopravnej nehody, jeden vyznáva komunistické režimy a ten ďalší je rovnako obvinený. Tak nie, nie sme štandardnou európskou krajinou, pretože v iných európskych krajinách by toto nebolo úplne celkom možné. Vy ste rovnako prirovnali tie vaše návrhy k Českej republike a údajne povedali ste, že tam je desať rokov, ale to už ste zamlčali, že Česká republika a mnohé iniciatívy v Českej republike práve sa chceli inšpirovať Slovenskom, práve to, že považujú desať rokov za málo, malú premlčaciu lehotu a dokonca pred dvoma dňami minister vnútra Českej republiky oznámil, že prešlo v prvom čítaní v českom parlamente sprísnenie trestov za znásilnenie. Tak nepoužívajte tu iné krajiny ako príklad, keď je klamstvo to, čo hovoríte. Rovnako ste spomenuli, že vy chcete chrániť život a zdravie, ale, pán Gašpar, neodchádzajte a odpovedzte, koho život a zdravie, ktorých ľudí. Lebo zjavne nie tých, ktoré alebo tých žien, ktoré sú a budú znásilnené alebo boli znásilnené, tých život a zdravie zjavne chrániť nechcete a rovnako nechcete chrániť ani život a zdravie občanov Slovenskej republiky, ktorým touto novelou Trestného zákona navždy zoberete právo na obhajobu, právo na zákonného sudcu a porušíte ich ľudské práva. Týchto ľudí vy žiadnym spôsobom nejdete chrániť. (Potlesk.)
Kollár, Boris, predseda NR SR (2020-10-13):
S faktickými poznámkami evidujem štyroch poslancov. Prvá, pani poslankyňa Cigániková, máte slovo.
Jurinová, Erika, podpredsedníčka NR SR (2014-11-08):
Pán poslanec Huba.
Kollár, Boris, predseda NR SR (2020-07-07):
Áno, ďakujem pekne pánovi poslancovi, máte pravdu, za procedurálny návrh, a keď sa nejedná o zmenu programu, máte pravdu, dám hlasovať. Budeme hlasovať o návrhu, aby boli body programu 11 (tlač 154), 19 (tlač 154), 20 (tlač 143), aha, áno, a tlač sto... boli prerokované spoločne s bodom jedna. Ale o tomto bode programu, teda o tomto sme hlasovali, to dal pán, pán poslanec Beluský. Takže myslím si, že rozdiel medzi tým nie je. (Reakcie z pléna.) Myslím si, že je to odhlasované, ale keď chcete, môžem to dať ešte raz. Môžeme ešte raz o tom hlasovať, o tomto návrhu. Prosím. (Reakcia z pléna.) Neni to úplne identická. Neni to to isté. Neni to úplne identické. Prosím, prezentujme sa a hlasujeme. (Hlasovanie.) Prítomných 143, za 55, proti 55, zdržalo sa 32, nehlasoval 1. Návrh sme neprijali. S procedurálnym návrhom vystúpi pán poslanec Kotleba.
Grendel, Gábor, podpredseda NR SR (2022-05-24):
Pán poslanec Dušan Jarjabek.
Danko, Andrej, predseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 147 poslancov, za 90, proti 10, zdržalo 47. Konštatujem, že sme schválili vládny návrh zákona o informačných technológiách vo verejnej správe. Ďalej budeme hlasovať o bode 9 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov (tlač 1338). Prosím spravodajcu z výboru pre obranu a bezpečnosť poslanca Jozefa Bučeka, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov , tlač 1338.)
Kolesík, Andrej, poslanec NR SR (2011-02-11):
Ďakujem, pán predseda. Vážený pán predseda výboru pre zdravotníctvo, vysoko oceňujem vaše odborné vystúpenie a súhlasím s tým, čo ste povedali, že je lepšie byť možno o krok pozadu ako o tri kroky pozadu. A rovnako sa prikláňam k tomu, aby sme našli systémové riešenie tohto problému, ktorý ohrozuje mladých ľudí najmä vo veku od 18, možno už 15 rokov, do nejakých 25 – 26, pretože mefedrón je najmä droga, ktorá sa požíva na rôznych tanečných vystúpeniach, diskotékach a letných festivaloch, a je potrebné, aby toto ustanovenie začalo platiť ešte predtým, než začnú všetky veľké letné festivaly, pretože jej účinky doteraz nie sú preukázané a známe. Takže ja osobne podporujem túto iniciatívu a budem aj hlasovať za.
Faič, Vladimír, poslanec NR SR (2011-12-08):
Ďakujem za slovo, pán podpredseda. Dámy a páni, hovoriť dnes o rozpočtovej zodpovednosti a dokonca prijímať ústavný zákon bez toho, aby nebola ponímaná jedna veľká a pevná súčasť verejnej správy – územná samospráva, je určite nepredstaviteľné. Práve pred malou chvíľou sme boli zúčastnení prerokovávania takého ústavného zákona, kde sú priame ustanovenia dotýkajúce sa tvorby rozpočtov miest a obcí a vyšších územných celkov a dokonca osobitné ustanovenie pre územnú samosprávu v čl. 6. Príprave tohoto zákona a príprava štátneho rozpočtu s príslušnými zákonmi však priniesli aj diskusiu o finančnej situácii územnej samosprávy a tiež o pripravovaných zmenách vo finančných vzťahoch štátu a samosprávy bez komplexného posúdenia stavu, a pritom programové vyhlásenie tejto dosluhujúce vlády malo jasné ustanovenie o tom, že bude prehodnotená decentralizácia kompetencií a ich financovania a všetko ostatné, čo s tým súvisí. Nič také sa, samozrejme, doteraz neuskutočnilo, aj keď, pre objektívnosť, možno bol krátky čas na to, aby sa to uskutočnilo. Je preto úplne prirodzené, že predstavitelia územnej samosprávy vyjadrovali zásadný nesúhlas s pripravovanými zmenami vo financovaní pri tvorbe rozpočtu a v začiatkoch aj s pripravovaným zákonom o rozpočtovej zodpovednosti. Aj z týchto dôvodov prijal výbor pre verejnú správu pri rokovaní so Združením miest a obcí Slovenska návrh uznesenia, ktorý v mene tohto výboru predkladám. Výbor Národnej rady Slovenskej republiky pre verejnú správu a regionálny rozvoj navrhuje uznesenie Národnej rady Slovenskej republiky k vykonaniu auditu verejnej správy. Toto uznesenie, ktoré máte predložené, žiada vládu Slovenskej republiky vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania a predložiť ho do Národnej rady, predložiť ho Národnej rade Slovenskej republiky. Podotýkam, že prijatie tohoto uznesenia je vlastne aj akousi podmienkou územnej samosprávy pri prijímaní zákona o rozpočtovej zodpovednosti, viacerí to zvýraznili. Dámy a páni, netreba asi ani zdôrazňovať, že desať rokov po prijatí koncepcie decentralizácie a modernizácie verejnej správy je asi aj ten správny čas na určitú revíziu tak kompetencií, tak ich financovania, ale aj činnosť jednotlivých orgánov verejnej správy na všetkým úrovniach, pretože len potom je možné robiť aj opatrenia, ktoré majú nejaký základ v objektívnych skutočnostiach. Na tomto základe vás prosím o prijatie tohto uznesenia.
Grendel, Gábor, podpredseda NR SR (2022-03-23):
Ospravedlňujem sa, pán poslanec, čo čítame teraz? Pozmeňujúci návrh?
P. Pavlis, poslanec: (2009-09-16):
Národná rada Slovenskej republiky svojím uznesením pridelila vládny návrh zákona Ústavnoprávnemu výboru Národnej rady Slovenskej republiky, Výboru Národnej rady pre hospodársku politiku a Výboru Národnej rady pre obranu a bezpečnosť. Návrh zákona odporúčal Národnej rade Slovenskej republiky schváliť ústavnoprávny výbor, výbor pre hospodársku politiku a výbor pre obranu a bezpečnosť. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy, ktoré máte uvedené v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 2, 9, 12 a 13 hlasovať spoločne s odporúčaním schváliť, o bodoch 1, 3 až 8, 10 a 11 hlasovať s odporúčaním neschváliť. Gestorský výbor na základe stanovísk výborov vyjadrených v uzneseniach uvedených v tejto správe a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov v uznesení v tejto správe. Pani predsedajúca, prosím, otvorte rozpravu.
Gaborčáková, Soňa, poslankyňa NR SR (2017-02-08):
Ďakujem za slovo. Pani kolegyňa, spomenula si, že Janka hovorí o ľudskej dôstojnosti. Janka koná pre ľudskú dôstojnosť. Ja odkedy som v parlamente, mám pocit, že poslanci sú mnohokrát odtrhnutí od reality. A neviem, či je to tým, že majú lepšie zabezpečený život alebo stretávajú sa s inými ľuďmi, ale my, ktorí sme v praxi a Janka bola v tej praxi, naozaj stretáva to utrpenie dennodenne. A tam sa prejaví charakter človeka. Ak dôjde do politiky a ostane rovná, znamená, že ten človek prešiel nejakou skúškou ohňom a že naozaj sa oplatí investovať ten hlas do takejto pani a ja držím palce a verím, že zdravý sedliacky rozum vždy zvíťazí nad možno nejakými politickými tričkami.
Laššáková, Jana, podpredsedníčka NR SR (2014-12-10):
Chcete reagovať, pán poslanec? (Reakcia z pléna.) Áno, nech sa páči.
Petrák, Ľubomír, poslanec NR SR (2010-08-10):
Ďakujem pekne za faktické poznámky. Veľmi krátko. Pán poslanec Fronc, myslím, že máme iné štatistiky, ktoré čítame, ale ja sa absolútne nevyhýbam tomu, aby sme si ich porovnali a povedali, kde je pravda. Z tých štatistík, ktoré som ja mal v rukách, jednoznačne vyplýva, že verejné alebo obecné vysoké školy, teda vysoké školy, základné školy v zriaďovateľskej pôsobnosti obcí a miest sú na tom výrazne, výrazne dobre a patria medzi najlepšie z hľadiska posudzovania kvality. Pani poslankyňa Gibalová, cez prizmu jedného zákona, ktorý vám neprešiel v Národnej rade Slovenskej republiky, nemôžte posudzovať celú oblasť ochrany práv spotrebiteľa. A poviem, že, a dovolím si to tvrdiť úplne zodpovedne, že žiadna vláda neprijala toľko opatrení na ochranu spotrebiteľa, ako prijala vláda Roberta Fica. Ukazuje sa a sú to tisícky ľudských osudov, ktoré doplatili na pôžičky rôznych spoločností, ktoré prišli o byt, z ktorých sa stali bezdomovci, ktorí sú svojím spôsobom finančne a právne negramotní a ktorých treba chrániť. Je to o ľudských osudoch. Nie je to o pocite toho, či prejde, alebo neprejde môj pozmeňovací návrh alebo môj zákon. Pán poslanec Matovič, ak zrealizujete všetky opatrenia, teda vláda, ktorú vy podporujete, počas tohto štvorročného obdobia, budeme sa baviť o tom, aká je miera náhrady v prípade dôchodkov, budeme sa baviť o tom, aká je reálna životná úroveň dôchodcov, budeme sa baviť o tom, či sa zlepšila, alebo zhoršila a koľko ľudí sa dostalo do hmotnej a sociálnej núdze a možno bude prespávať pod mostami. Potom si o tom povieme. Zatiaľ je to predčasné a je to v rovine tvrdení. Uvidíme. Ďakujem.
Grendel, Gábor, podpredseda NR SR (2022-02-08):
Teraz vstúpi v rozprave pani poslankyňa Kozelová, pripraví sa pán poslanec Kremský.
Ľ. Petrák, poslanec: (2009-02-06):
Konštatujem, že návrh zákona obsahuje z formálno-právnej stránky náležitosti uvedené v § 67 a 68 zákona Národnej rady o rokovacom poriadku v znení neskorších predpisov, ako i náležitosti určené v legislatívnych pravidlách. Dôvodová správa uvádza, že navrhovaná úprava je v súlade s Ústavou Slovenskej republiky, ústavnými zákonmi, ako aj s medzinárodnými zmluvami, ktorými je Slovenská republika viazaná. Konštatuje tiež, že návrh zákona nebude mať priamy dopad na verejné financie. Upozorňujem, že vyvoláva však nepriamy dopad na výdavky zo štátneho rozpočtu a bude zakladať nároky na nové pracovné sily, zvýšenie počtu zamestnancov Policajného zboru a prokurátorov tak, ako sa to uvádza v dôvodovej správe. S uvedeným nesúhlasí Ministerstvo financií Slovenskej republiky, keď vo svojom stanovisku z 15. januára 2009 imperatívne hovorí o zabezpečení požiadaviek v rámci schválených limitov počtu zamestnancov, ako aj limitov výdavkov dotknutých kapitol na príslušný rozpočtový rok. Ďalej z nej vyplýva, že návrh zákona nebude mať dopad ani na zvýšené nároky na rozpočty obcí a rozpočty vyšších územných celkov, na hospodárenie verejnoprávnych inštitúcií. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika navrhovaného zákona nie je upravená v práve Európskych spoločenstiev. Upravená je v práve Európskej únie. Úloha prijať predmetný zákon nie je súčasťou záväzkov Slovenskej republiky vyplývajúcich zo schválených negociačných pozícií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku a odporučila uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 931 z 19. januára 2009 podľa § 74 rokovacieho poriadku navrhujem, aby návrh zákona prerokovali ústavnoprávny výbor, výbor pre financie, rozpočet a menu, výbor pre obranu a bezpečnosť, výbor pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady. Odporúčam, aby výbory predmetný návrh zákona prerokovali v druhom čítaní do 8. apríla 2009 a v gestorskom výbore do 14. apríla 2009. Ďakujem, pán predseda, skončil som a súčasne chcem využiť svoje oprávnenie a vystúpiť v rozprave ako prvý. Prosím, otvorte rozpravu.
J. Ďuračka, poslanec: (2007-05-17):
Vážené dámy, vážení páni, dovoľte mi, aby som predložil spoločnú správu Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre verejnú správu a regionálny rozvoj k správe o výsledkoch kontrolnej činnosti Najvyššieho kontrolného úradu Slovenskej republiky za rok 2006, tlač 240. Správu o výsledkoch kontrolnej činnosti Najvyššieho kontrolného úradu Slovenskej republiky za rok 2006 rozhodnutím č. 240 z 30. marca 2007 pridelil predseda Národnej rady Slovenskej republiky výborom v termíne do 4. mája 2007. Správa bola predložená na základe § 5 ods. 3 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky. Uvedenú správu v stanovenom termíne prerokovali: Výbor Národnej rady Slovenskej republiky pre financie, rozpočet a menu uznesením č. 130 z 2. mája 2007, ďalej Výbor Národnej rady Slovenskej republiky pre hospodársku politiku uznesením č. 144 zo 17. apríla 2007, Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 97 z 25. apríla 2007 a Výbor Národnej rady Slovenskej republiky pre verejnú správu a regionálny rozvoj uznesením č. 66 z 3. mája 2007. Výbor Národnej rady Slovenskej republiky pre financie, rozpočet a menu ako gestorský výbor uznesením č. 134 z 9. mája 2007 schválil spoločnú správu výborov Národnej rady Slovenskej republiky k správe o výsledkoch kontrolnej činnosti Najvyššieho kontrolného úradu Slovenskej republiky za rok 2006, tlač 240a. Ďalej výbory odporučili Národnej rade Slovenskej republiky správu o výsledkoch kontrolnej činnosti Najvyššieho kontrolného úradu Slovenskej republiky za rok 2006 zobrať na vedomie. Ďakujem.
Grendel, Gábor, podpredseda NR SR (2023-03-23):
Otázka č. 9 je od pána poslanca Šudíka, ktorý sa však nenachádza v sále, takže táto otázka nebude položená. Číslo 10 je od pána poslanca Tomáša Valáška adresovaná ministrovi školstva, vedy, výskumu a športu Slovenskej republiky pánovi Jánovi Horeckému a znie: „Ako chce pán minister zabezpečiť, aby školy, do ktorých budú rómske deti dochádzať, neboli segregačné. Ministerstvo školstva vyhodilo plánovanú definíciu segregácie z predkladanej novelizácie školského zákona. Vláda sa v pláne obnovy zaviazala eliminovať výskyt segregácie nielen pilotnými projektami segregácie či metodickými príručkami pre školy, no žiadne ďalšie kroky neevidujeme.“
Dostál, Ondrej, poslanec NR SR (2021-12-14):
Ďakujem, pán predsedajúci. Navrhujem, aby ste dali hlasovať o námietke pána poslanca Ledeckého proti výsledku hlasovania z dôvodu nefunkčnosti technického zariadenia. (Ruch v sále.) Podľa § 39... (Výkriky z pléna. Zaznievanie gongu.)
Sulík, Richard, predseda NR SR (2011-07-06):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? Nikto. Vyhlasujem rozpravu za skončenú. Chce zaujať stanovisko navrhovateľka? Zrejme nie. Spravodajca? Nie. Prerušujem rokovanie o tomto bode programu. Pokračujeme Výročnou správou o činnosti Fondu národného majetku Slovenskej republiky za rok 2010 . Správa je uverejnená ako tlač 382 a spoločná správa výborov ako tlač 382a. Nech sa páči, pani Bubeníková, máte slovo, uveďte, prosím, správu.
Hrnčiar, Andrej, podpredseda NR SR (2016-11-25):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Do rozpravy sa neprihlásil nikto. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 248, spoločná správa výborov má tlač 248a. Opäť poprosím pani podpredsedníčku vlády Luciu Žitňanskú, aby aj tento vládny návrh zákona odôvodnila.
Grausová, Natália, poslankyňa NR SR (2018-11-28):
Ďakujem. Chcela by som povedať, že, pán poslanec Kéry, naozaj v dobrom, že pán poslanec Mazurek, myslím, že mal vtedy 21 rokov na tom pochode. A okrem toho, tam bol, ja som tam bola, tam bol kordón policajtov s tými plexisklami a s prilbami, tak neviem si predstaviť, že by títo policajti dovolili hádzať čokoľvek. Čiže vlastne toto je vec vymyslená v podstate, ktorá, nejaká fotografia, ktorá sa stále nabaľuje a nabaľuje, nedávno som počula z úst tuná niektorých poslancov, že dokonca už nielenže do tehotnej ženy, ale už aj do kočíka s dieťaťom, čiže to už je, to už táto bájka narastá. A okrem toho chcem povedať, že všetci sorosovci sú vlastne antisemiti, rasisti a zločinci, pretože sám Soros, ktorý sa tým netajil a napísal to, udával Židov, hoci sám je Žid. Čiže naozaj kto sa so Sorosom priatelí a kto od Sorosa prijíma peniaze, tak sú to špinavé peniaze od antisemitu a od človeka, ktorý naozaj vo Francúzsku, ktorý udával a prenasledoval Židov. Sám to priznal. Nie je to vymyslené.
Čekovský, Kristián, poslanec NR SR (2020-11-27):
Len pre opravu, verejné vypočutie sa začína o deviatej hodine, ale rokovanie výboru pre kultúru a médiá alebo zasadnutie sa začína už o ôsmej hodine, teda v pondelok, v Zimnej jazdiarni. Ďakujem.
Ďuriš Nicholsonová, Lucia, podpredsedníčka NR SR (2017-12-08):
Pán poslanec Tomáš.
Figeľ, Ján, podpredseda NR SR (2013-10-17):
Vážení páni, pán podpredseda vlády, hostia, vítajte. Otváram tretí rokovací deň 25. schôdze Národnej rady Slovenskej republiky. Na tomto rokovacom dni o ospravedlnenie požiadali páni kolegovia Ján Hudacký, Tibor Lebocký, Ján Mičovský a Viera Šedivcová. Teraz pristúpime v poradí k druhému čítaniu o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony . Tento návrh zákona má parlamentnú tlač 666 a správa výborov má označenie 666a. Teraz poprosím podpredsedu vlády a ministra financií Slovenskej republiky Petra Kažimíra, aby uvedený návrh odôvodnil.
D. Čaplovič, poslanec: (2002-10-15):
I. Presperín, doterajší podpredseda NR SR: Miroslav Číž.
P. Hrušovský, podpredseda NR SR: (2001-09-06):
M. Mesiarik, poslanec: Vážený pán podpredseda, vážené poslankyne, poslanci, vážení predkladatelia, otvorene chcem povedať, že návrh, ktorý predkladá skupina poslancov, je mi sympatický, pretože znižuje odvodové zaťaženie. A keď to domyslíme v konečnom dôsledku, o to, čo by sa znížilo odvodové zaťaženie, predpokladám, že by sa zvýšil príjem samotného zamestnanca. Ak zoberieme navrhované percentá a, dajme tomu, priemerný zárobok 10 tisíc korún, vychádza mi to, že takýmto spôsobom by aj zamestnanec mohol mať vyššiu mzdu zhruba o 400 korún. Samozrejme, je to rozdielne v každom jednotlivom prípade. To je dobré, to podporujem, potiaľ je to v poriadku. Chcem sa však aj ja pripojiť k predchádzajúcej pani poslankyni, ktorá narážala a upozorňovala na možný finančný dopad na verejnoprávne inštitúcie, na fondy. Myslím si, že bolo by vhodné v dôvodovej správe doplniť určitý prepočet, i keď ťažko sa dá presný prepočet uskutočniť, ale orientačný prepočet. A jednoznačne treba zabezpečiť ďalšími krokmi, aby či už Sociálna poisťovňa, Národný úrad práce alebo zdravotné poisťovne nemali veľmi vážne komplikácie a problémy. Ja veľmi vítam tento návrh a chcem skutočne poďakovať poslancom, ktorí sa podujali na takýto návrh, pretože týmto návrhom sa vlastne nerobí nič iné, len to, čo robí aj štát už od roku 1992, teda platí menej, ako platia iní. A plne súhlasím s takýmto návrhom, aby aj zamestnanec, aj zamestnávateľ povedal, tak nie. Aj ja budem platiť menej, keď štát neplatí ani tretinu toho, čo platím ja ako zamestnanec a zamestnávateľ, i keď viem, že nie to ste sledovali týmto návrhom. Ale je to dobré, pretože pevne verím, že pri štátnom rozpočte na rok 2002, a to zároveň aj vyzývam, spoločne donútime aj štát, aby sa táto hranica vyrovnávala, pretože niet dôvodu, aby ten, kto  pracuje v priemysle, platil viac ako ten, kto pracuje na železnici alebo niekde inde. To je nespravodlivé, to je diskriminačné. A pritom mnohí majú tie služby ešte vyššie, ak zoberieme zákony, ktoré sme schvaľovali nedávno, zákon o štátnej službe a verejnej službe. Takže toto môže byť krok, a preto oceňujem aj po tejto stránke poslancov, ktorí návrh predkladajú, aby sa táto vec konečne začala vyrovnávať. Ukončím tým. Mali by sme spoločne, vážení kolegovia poslanci, ktorí navrhujete tento návrh, v parlamente urobiť všetko preto, aby takýto návrh, ktorý ja dúfam, že prejde aj v druhom čítaní, nešiel na úkor poistencov, nešiel na úkor občanov, nešiel na úkor toho, čo spomínala pani Aibeková, že by si občan dokonca musel potom viac platiť sám. Takže držím palce a budem tento návrh podporovať. Ďakujem.
Horecký, Ján, poslanec NR SR (2024-05-14):
Ďakujem za slovo. Na vystúpení pána kolegu Dostála ma najviac zaujala tá dilema, to napätie medzi kultúrou, medzi politikou a odbornosťou. Je fakt, že kultúra krajiny je citlivá na politiku, pochopiteľne. Kultúra, to nie je priemysel, ktorý sa vie presadiť v pragmatickej súťaži. A práve pre túto citlivosť, práve pre túto efemérnosť a neuchopiteľnosť kultúry v slobodnom priestore, práve preto k nej musí byť politika rešpektujúca. Čo to znamená? Znamená to podporu založenú na odbornosti, konsenzoch s odbornou verejnosťou a nie na politických preferenciách. Fond na podporu umenia je takou platformou. Ak predkladatelia zákona argumentujú tým, že tá podpora nebola udeľovaná asymetricky alebo povedzme dôsledne konsenzuálne, tak nech teda otvoria, podporte teda kultúru viacej, pozvite do tohoto odborného konsenzu odborníkov, tak aby sa podpora dostala do všetkých kútov. Lebo správne veci jednoducho treba robiť správnym spôsobom. Alebo tu budeme mať s každou vládou inú štátnu kultúru? Ako to potom bude deformovať manažérov a tvorcov kultúry? Veď to bude ešte viac robiť kultúru závislou a slúžiacou politike, tak ako to predkladatelia vyčítajú minulým obdobiam. Tak nech sa páči, musíme sa rozhodnúť, či chceme naozaj totalitne určovať, čo je tá správna kultúra, alebo viac podporiť kultúru tým, že rozšírime možnosť zapojenia sa tvorcov... (Prerušenie vystúpenia časomerom.)
Blanár, Juraj, podpredseda NR SR (2023-05-05):
Tri faktické poznámky na vaše vystúpenie, pán poslanec Faič ako prvý.
Hort, Milan, podpredseda NR SR (2011-02-02):
Ďakujem, pán spravodajca. Otváram všeobecnú rozpravu. Konštatujem, že som nedostal ani v tomto zákone žiadnu písomnú prihlášku do rozpravy, a tak sa pýtam, či sa chce niekto z prítomných poslankýň alebo poslancov prihlásiť ústne. Nie je tomu tak. Vyhlasujem všeobecnú rozpravu za skončenú. A prerušujem rokovanie aj o tomto bode programu. Ďakujem, páni poslanci. Budeme pokračovať prvým čítaním o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh máte pod tlačou 209 a jeho pridelenie na prerokovanie výborom máte v rozhodnutí predsedu Národnej rady Slovenskej republiky č. 210. Dávam teraz slovo pánovi poslancovi Štefanovi Kužmovi, aby za navrhovateľov návrh zákona uviedol. Nech sa páči, pán poslanec, rečnícky pult je pre vás.
P. Hrušovský, podpredseda NR SR: (2002-02-01):
(Hlasovanie.) 93 prítomných, 80 za, 2 proti, 9 sa zdržalo, 2 nehlasovali. Konštatujem, že návrh zákona sme schválili. Ďakujem pánovi poslancovi Petrákovi, spoločnému spravodajcovi predkladaného návrhu zákona. Teraz pristúpime k hlasovaniu o vládnom návrhu zákona o štátnej pokladnici a o zmene a doplnení niektorých zákonov , ktorý sme prerokúvali ako tlač 1293. Prosím pána spoločného spravodajcu pána poslanca Maňku, aby uvádzal jednotlivé návrhy na hlasovanie. V. Maňka, poslanec: Vážený pán predsedajúci, vážené kolegyne, kolegovia, odporúčam, aby Národná rada Slovenskej republiky sa uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.